NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 3169/2011

**476a**

# S p o l o č n á s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 577 zo 7. septembra 2011 pridelilavládny návrh zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodárstvo, výstavbu a dopravu
* Výboru Národnej rady Slovenskej republiky pre pôdohospodárstvo a životné prostredie
* Výboru Národnej rady Slovenskej republiky pre verejnú správu a regionálny rozvoj

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**
* Výbor Národnej rady Slovenskej republiky pre financie a rozpočet (uzn. č. 259 zo dňa 4. októbra 2011)
* Ústavnoprávny výbor Národnej rady Slovenskej republiky (uzn. č. 302 zo dňa 5. októbra 2011)
* Výboru Národnej rady Slovenskej republiky pre pôdohospodárstvo a životné prostredie (uzn. č. 124 zo dňa 27. septembra 2011)
* Výboru Národnej rady Slovenskej republiky pre verejnú správu a regionálny rozvoj

(uzn. č. 113 zo dňa 6. októbra 2011)

1. Výboru Národnej rady Slovenskej republiky pre hospodárstvo, výstavbu a dopravu **neprijal platné uznesenie**, nakoľko návrh uznesenia nezískal podporu potrebnej nadpolovičnej väčšiny prítomných poslancov v súlade s § 52 ods. 4 zákona NR SR č. 350/1996 Z. z. o rokovacom poriadku v znení neskorších predpisov (celkový počet 13 poslancov, prítomných 12, za návrh hlasovali 6 poslanci, 0 poslancov bolo proti a 6 sa zdržali hlasovania)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy.

1. **K čl. I bod 4 znie:**

„4**.** V § 6 odsek 1 znie:

„(1) Predmetom dane z pozemkov sú pozemky na území Slovenskej republiky v tomto členení:

a) orná pôda, chmeľnice, vinice, ovocné sady, trvalé trávnaté porasty,7)

b) záhrady,

c) zastavané plochy a nádvoria, ostatné plochy,7)

d) lesné pozemky, na ktorých sú hospodárske lesy,8) rybníky s chovom rýb a ostatné hospodársky využívané vodné plochy,

e) stavebné pozemky.“.“.

Navrhuje sa záhrady zaviesť ako samostatnú skupinu pozemkov z dôvodu možnosti ustanovenia inej sadzby dane z pozemkov na tento druh pozemku.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 6**

 Slová „písm. c)“ sa nahrádzajú slovami „písm. d)“.

Legislatívno-technická úprava v nadväznosti na novonavrhovaný bod 4.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 7**

 Slová „písm. b)“ sa nahrádzajú slovami „písm. c)“.

Legislatívno-technická úprava v nadväznosti na novonavrhovaný bod 4.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 8**

 V § 7 ods. 2 sa slová „písm. b) a d)“ nahrádzajú slovami „písm. b), c) a e)“ a slová „písm. d)“

 nahrádzajú slovami „písm. e)“.

Legislatívno-technická úprava v nadväznosti na novonavrhovaný bod 4.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 8**

 V § 7 ods. 3sa slová „písm. c)“ nahrádzajú slovami „písm. d)“.

Legislatívno-technická úprava v nadväznosti na novonavrhovaný bod 4.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 8**

V § 7 ods. 6sa slová „písm. d)“ nahrádzajú slovami „písm. e)“.

Legislatívno-technická úprava v nadväznosti na novonavrhovaný bod 4.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 10 – nový bod**

 V § 8 sa vkladá nový odsek 3, ktorý znie:

 „(3) Na účely tohto zákona sa za pozemok funkčne spojený so stavbou jadrového zariadenia

 považuje pozemok, ktorý je nevyhnutne potrebný na prevádzku jadrového zariadenia a jeho

 fyzickú ochranu podľa osobitného predpisu. 11aaa)“.

 Doterajšie odseky 3 a4 sa označujú ako odseky 4 a 5.

 Poznámka pod čiarou k odkazu 11aaa znie:

 „11aaa)Zákon č. 54/2004 Z. z. o mierovom využívaní jadrovej energie (atómový zákon)

 a o zmene a doplnení niektorých zákonov v znení neskorších predpisov.“.

Na účely tohto zákona sa navrhuje osobitne definovať pozemky funkčne spojené so stavbou jadrového zariadenia.

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. **K čl. I bod 10**

 V § 8 ods. 3sa za slovom „nerastu11aa)“ vypúšťa čiarka a dopĺňajú slová „alebo na ktorých sa

 nachádza zariadenie na výrobu elektriny zo slnečnej energie,11ab)“

Poznámka pod čiarou k odkazu 11ab znie:

„11ab) § 2 písm. b) bod 2 zákona č. 656/2004 Z. z. o energetike a o zmene niektorých zákonov v znení neskorších predpisov.“.

Navrhuje sa doplniť splnomocnenie pre správcov dane určiť inú sadzbu dane z pozemkov na pozemky, na ktorých sa nachádza zariadenie na výrobu elektriny zo slnečnej energie.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 10**

 V § 8 ods. 5 sa slovo „3“ nahrádza slovom „4“.

Legislatívno-technická úprava v nadväznosti na bod 7.

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. **K čl. I bod 18**

V uvádzacej vete sa písmeno f) nahrádza písmenom g), ktoré znie:

„g) pozemky verejne prístupných parkov vo vlastníctve zdravotníckych zariadení poskytujúcich ústavnú zdravotnú starostlivosť 11d),“.

Poznámka pod čiarou k odkazu 11d znie:

„11d) § 7 ods. 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.“.

Doterajšie písmeno d) sa označuje ako písmeno h).

Navrhuje sa priamo zákonom ustanoviť oslobodenie od dane z pozemkov na pozemky verejne prístupných parkov, ktoré sú vo vlastníctve zdravotníckych zariadení poskytujúcich ústavnú zdravotnú starostlivosť, ktorými sú najmä nemocnice, liečebne, hospice, prírodné liečebné kúpele, kúpeľné liečebne. Verejne prístupným parkom sa pritom rozumie umelo vytvorená a človekom udržiavaná plocha stromov a zelene obsahujúca rôzne architektonické prvky, ktorá tvorí súčasť ľudských sídel.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I – nový bod**

 Za bod 18 vložiť nový bod 19, ktorý znie:

„ 19. Poznámka pod čiarou k odkazu 17 znie:

„17) Zákon č. 656/2004 Z. z. o energetike a o zmene niektorých zákonov v znení neskorších predpisov.

Zákon č. 657/2004 Z. z. o tepelnej energetike v znení neskorších predpisov.“.“.

Doterajšie body sa primerane prečíslujú.

Legislatívno-technická úprava.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 20 znie:**

„20. V § 17 odsek 7 znie:

„(7) Jednotlivou časťou obce je územne celistvá časť obce, v ktorej je najmenej 5 % daňovníkov dane z nehnuteľností danej obce a ktorá je ustanovená vo všeobecne záväznom nariadení.11) Ak má daňovník viac nehnuteľností v jednotlivej časti obce, na účely ustanoveného percenta sa považuje za daňovníka len raz. Jednotlivú časť obce môže tvoriť najmä ulica, vzájomne susediace ulice alebo susediace parcely pozemkov.“.“.

 Navrhuje sa upraviť percento počtu daňovníkov na účely vymedzenia jednotlivej časti obce a zároveň sa ponecháva možnosť vymedziť jednotlivú časť obce aj pre tie mestá a obce, ktorých územie tvorí viac ako jedno katastrálne územie.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 51**

V § 83 za slovo „koeficientu,“ vložiť slová „pri množstvovom zbere spôsob, formu a miesto na zaplatenie poplatku,“.

Navrhuje sa splnomocniť obce ustanoviť vo všeobecne záväznom nariadení, v prípade zavedenia množstvového zberu na území obce, aj spôsob, formu a platenie miestneho poplatku pre platiteľa poplatku (správca bytového domu, správca nehnuteľnosti vo vlastníctve štátu, vyššieho územného celku alebo obce, zástupca pri spoluvlastníctve nehnuteľnosti) a poplatníka.

 **Ústavnoprávny výbor NR SR**

 **Gestorský výbor odporúča schváliť.**

1. **K čl. I bod 67**

V § 98b ods. 5sa za slovo „služieb“ vkladajú slová „a vzor dohody o doručovaní písomnosti elektronickými prostriedkami, ktoré nebudú podpísané zaručeným elektronickým podpisom,“.

Navrhuje sa doplniť náležitosti elektronického doručovania bez zaručeného elektronického podpisu vo všeobecne záväznom nariadení, ak správcom dane je obec.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 68 ( § 99 )**

 Slová „odseky 4 až 7“ nahradiť slovami „odseky 4 až 8“.

Ide o legislatívno-technickú úpravu, ktorá rešpektuje platné znenie § 99.

**Výbor NR SR pre financie a rozpočet**

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I bod 77**

V § 104f odseky 3 a 4 znejú:

„(3) Ak je najvyššia sadzba dane zo stavieb väčšia ako 10-násobok najnižšej sadzby dane zo stavieb ustanovenej správcom dane podľa predpisov účinných do 30. novembra 2011, správca dane pri každej ďalšej zmene sadzby dane v nasledujúcich zdaňovacích obdobiach zníži tento násobok; ak správca dane tento násobok nezníži, uplatní sa sadzba dane zo stavieb ustanovená v § 12 ods. 1.

(4) Ak je najvyššia sadzba dane z bytov väčšia ako 10-násobok najnižšej sadzby dane z bytov ustanovenej správcom dane podľa predpisov účinných do 30. novembra 2011, správca dane pri každej ďalšej zmene sadzby dane v nasledujúcich zdaňovacích obdobiach zníži tento násobok; ak správca dane tento násobok nezníži, uplatní sa sadzba dane z bytov ustanovená v § 16 ods. 1.“.

Navrhuje sa spresniť ustanovenie o uplatňovaní navrhovaného 10-násobku najnižšej sadzby dane zo stavieb a dane z bytov v nasledujúcich zdaňovacích obdobiach.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I bod 77 ( § 104f ods. 5 )**

 V § 104f ods. 5 vypustiť slová „v znení účinnom od. 1. decembra 2011“.

Ide o významové precizovanie navrhovaného znenia § 104f ods. 5v ktorom je vnútorný odkaz na § 99b, ktorý sa do zákona vkladá týmto návrhom zákona (čl. I 72. bod), t. j. v prechodnom ustanovení túto skutočnosť nie je potrebné zdôrazňovať.

**Výbor NR SR pre financie a rozpočet**

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I bod 77( § 104f ods. 6 )**

 V § 104f ods. 6 vypustiť slová „v znení účinnom od 1. decembra 2011“.

Ide o významové precizovanie navrhovaného znenia § 104f ods. 6 v ktorom je vnútorný odkaz na § 99b, ktorý sa do zákona vkladá týmto návrhom zákona (čl. I 72. bod), t. j. v prechodnom ustanovení túto skutočnosť nie je potrebné zdôrazňovať.

**Výbor NR SR pre financie a rozpočet**

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I  bod 79**

V prílohe č. 2 k zákonu č. 582/2004 Z. z. v znení zákona č. ......./2011 Z. z. sa vypúšťajú slová „a kúpeľné miesta“.

Navrhovanou úpravou sa pri určovaní hodnoty pozemkov záhrad, zastavaných plôch a nádvorí, ostatných plôch a stavebných pozemkov v kúpeľných miestach bude vychádzať z počtu obyvateľov k 1. januáru príslušného zdaňovacieho obdobia.

**Výbor NR SR pre financie a rozpočet**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6,7,8,9,10,11,12,13,14,15,16,17,18,19 hlasovať s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

 vládny návrh zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476a) bola schválená uznesením gestorského výboru č. 264 z 10. októbra 2011. Výbor určil poslanca **Antona Marcinčina** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 10. októbra 2011

**Jozef K o l l á r, v.r.**

**predseda**

 **Výboru NR SR pre financie a rozpočet**